To mænd tiltalt for at have stjålet 36 pas og tre kørekort. Tyveri af id-papirer er stigende, advarer ekspert.

Annonce

36 pas og tre kørekort.

et tyveri hos Borgerservice på Åby Bibliotek i Aarhus 24. februar i år. Det var udbyttet vedi Aarhus 24. februar i år.

To mænd på henholdsvis 23 og 28 år er tiltalt for at stå bag tyveriet, som behandles mandag ved Retten i Aarhus.

De to mænd er tiltalt for tyveri af særlig grov beskaffenhed og for bedrageri.

Ifølge anklageskriftet misbrugte de to mænd efterfølgende de stjålne pas til at få udleveret mobiltelefoner for knap 50.000 kroner i flere butikker i Aarhus.

De stjålne id-papirer repræsenterer ifølge anklageskriftet en værdi af 720.000 kroner på det illegale marked.

Annonce

Landsdækkende tendens

Og det århusianske pastyveri står ikke alene.

Rigspolitiet melder om en stigning i antallet af stjålne pas. Sidste år blev 43.818 danske pas meldt stjålet.

Det hænger sammen med, at danske pas er blevet en eftertragtet handelsvare, fortæller Peter Kruse, it-sikkerhedsekspert hos virksomheden CSIS Security Group.

»I hænderne på de forkerte er et pas et redskab, man kan bruge til at skaffe sig uhindret adgang til lande, hvor man ikke har indrejsetilladelse«.

»Det er værdifuldt i en tid, hvor flere lande strammer kontrollen med grænserne, siger Peter Kruse«.

»Derudover ser vi også, at pas misbruges til at lave identitetstyveri, optage lån og begå økonomisk kriminalitet«, siger han.

Peter Kruse forudser, at identitetstyveri vil blive langt mere udbredt de kommende år.

Annonce

»Vi har et problem«

Det kalder på en bedre sikring af vores id-papirer mod tyveri, mener han.

Både i private hjem og på steder, hvor man opbevarer og udleverer pas til borgere.

»Jeg synes, det er ret tydeligt, at vi har et problem. Hvis sikkerheden ikke er tilstrækkeligt god, så bliver det et slaraffenland for kriminelle, fordi det er så let at afsætte pas«, siger han.

Der ventes dom i sagen mod de to formodede pastyve i Aarhus senere på ugen.